TRADE
నవంబరు వాణిజ్యలోటు 13 బిలియన్‌ డాలర్లు
న్యూఢిల్లీ, డిసెంబరు 16: దేశ వాణిజ్యలోటు నవంబరు నెలలో 13 బిలియన్‌ డాలర్లుగా ఉంది. అంతకుముందు జూలై 2015లో 13.04 బిలియన్‌ డాలర్లను తాకింది. అక్టో బరులో 10.41 బిలియన్‌ డాలర్లున్న వాణిజ్యలోటు గణనీ యంగా పెరిగింది. దిగుమతులపరంగా పసిడి దిగుమతులు పెరగడం ఎగుమతులు మందగించడంతో వాణిజ్యలోటు నవంబరునెలలో పెరిగింది. గత ఏడాది ఇదేనెలలో లోటు 10.47 బిలియన్‌ డాలర్లుగా ఉంది. వరుసగా మూడోనెలలో నెలవారీ ప్రాతిపదికనచూస్తే ఎగుమతులు కొంతసానుకూలంగా ఉన్నాయి. 2.29 శాతం వార్షికవృద్ధితో ఉన్నాయి.
20 బిలియన్‌ డాలర్లకు చేరాయి. ఇక దిగు మతులపరంగాచూస్తే 10.4శాతం పెరిగి 33.02బిలియన్‌ డాలర్లుగా ఉన్నాయి. నవంబరులో పసిడి దిగుమతులు 23.2శాతం పెరిగి 4.36 బిలియన్‌ డాలర్లుగా ఉన్నాయి. విలువలపరంగాచూస్తే 4.96 బిలియన్‌ డాలర్లుగా నిలిచా యి. చమురు దిగుమతులపరంగాచూస్తే .5.9శాతం పెరిగి 6.8 బిలియన్‌ డాలర్లకు చేరాయి. చమురేతర ఉత్పత్తుల దిగుమతులు కూడా 11.7శాతం పెరిగి 26.2 బిలియన్‌ డాలర్లకుచేరాయి. 2014 డిసెంబరు నుంచి మేనెల 2016 వరకూ ఎగుమతులు కొంతమేర నీరసించాయి. బయటి నుంచి డిమాండ్‌ తగ్గడమే ఇందుకు కీలకం. దేశ ఎగుమతి దారుల సమాఖ్య అధ్యక్షుడు ఎస్‌సి రాల్హన్‌ మాట్లాడుతూ అమెరికా ఫెడ్‌రిజర్వు నిర్ణయాలు, పెద్దనోట్ల చెలామణి రద్దు వంటివి ఎగుమతులకు బ్రేకులు వేయగలవని ఆందోళన వ్యక్తం చేసారు. నవంబరులో 30 కీలక ఉత్పత్తిగ్రూపుల్లో 20 వరకూ సానుకూల వృద్ధితోనే ఉన్నాని రాల్హన్‌ వెల్లడిం చారు.
ముడి ఇనుము ఎగుమతులు 11రెట్లు పెరిగి 189.7 మిలియన్‌ డాలర్లకు చేరాయి. ఇంజినీ రింగ్‌ ఉత్పత్తులు 11.6శాతం పెరిగి 4.96 బిలియన్‌ డాలర్లకు పెరిగాయి. పెట్రోలియం ఉత్పత్తుల ఎగుమతులు 3.37శాతంపెరిగి 2.4 బిలియన్‌ డాలర్లకు పెరిగాయి. చమురేతర ఉత్ప త్తుల ఎగుమతులు నవంబరులో 2.1శాతం పెరిగి 17.6 బిలియన్‌ డాలర్లకు చేరాయి. ఇక బంగారం ఆభరణాలు పరంగాచూస్తే 12.8శాతం తగ్గి 2.5 బిలియన్‌ డాలర్లుగా ఉన్నాయి. రెడిమేడ్‌ గార్మెంట్ల ఎగు మతులు కూడా 2.93 శాతం తగ్గి 1.1 బిలియన్‌ డాలర్లకు చేరాయి. ఏప్రిల్‌ నుంచి నవంబరునెలల మధ్యకాలంలో ఎగుమతులు మొత్తంగాచూస్తే 0.1శాతం మాత్రమే పెరిగి 174.9 బిలియన్‌ డాలర్లుగా నిలిచాయి. భారత్‌ వస్తు ఉత్పత్తుల ఎగుమతులు ఈ పూర్తి ఆర్థిక సంవత్సరంలో 270 నుంచి 280 బిలియన్‌ డాలర్లకు చేరినట్లు ఎగు మతిదారుల సమాఖ్య అధ్యక్షుడు రాల్హన్‌ వివరించారు.